Чичо Стоян
Пролет иде

chitanka.info

Със лъчи и топло слънце

облаците веч пронизва

и снега със топлинка си

разтопява, пооблизва.

Ще отмахне снежни преспи

по полето останали;

ще пробуди цветни билки

под снега дълбоко спали;

Ще изсуши блатни локви

по ливади и поляни

и с усмивка блага, мила

свойте гости ще покани.

Щъркели и лястовички,

жеравите на редица

ще здрависат отвисоко

вън излезлите дечица.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.